"Kwa bofelong ba Kereiti ya 10 moithuti yo o nang le phitlhelelo e e tlhaelang a ka : bua le go tlhagisa ditlhangwa , fela go le gantsi nyalelano ya dikakanyo e seyo ; se bontshe maitemogelo ape kgotsa tirisopuo ka tshisimogo le tlotlo ; retelelwa ke go nna tsebentlha gotlhelele , go lemoga , ranola sekaseka kgotsa go tlhalosa tshedimosetso mo maitlhomong a a farologaneng ; retelelwa ke go dirisa puo ka thelelo le maikutlo mo maemong a a tlwaelegileng . retelelwa gotlhelele go lemoga , ranola , sekaseka le go tlhalosa ditlhangwa fa a buisa le go lebelela ; retelelwa gotlhelele go bontsha go tlhaloganya kgotsa go tlhagisa dikakanyo tsa gagwe mme a tshegetsa dintlha ka sewelo ; buisetsa kwa godimo ka bokoa a retelelwa gotlhelele ke go bontsha thelelo le maikutlo , retelelwa gotlhelele ke go bontsha tshisimogo mo dikakanyong tsa ba bangwe le mo go tsa setso tse di farologaneng . kwala le go tlhagisa ditlhangwa fela go batla go sa supe boitshimololedi , nyalelano le tomagano ya dikakanyo kgotsa nepagalo epe ; retelelwa ke go bontsha kelotlhoko mo go kwaleng / go tlhagiseng go ya ka baamogedi maitlhomo le dikagego ka go farologana ; retelelwa ke go kwala ka botlhale kgotsa bosupi jwa setaele sa gagwe le dintlha tsa tshegetso di tlhakatlhakane mo e leng gore ga go bokao bope mo setlhangweng se se kwadilweng / tlhagisitsweng ; retelelwa gotlhelele ke go boeletsa le go tlhotlha diphoso mo setlhangweng se a se kwadileng . "